Қонуни Ҷумҳурии Тоҷикистон

Оид ба ворид намудани тағйироту илова ба Қонуни Ҷумҳурии Тоҷикистон «Дар бораи иҷораи молиявӣ (лизинг)»

**Моддаи 1.** Ба Қонуни Ҷумҳурии Тоҷикистон «Дар бораи иҷораи молиявӣ (лизинг)» аз 22 апрели соли 2003 (Ахбори Маҷлиси Олии Ҷумҳурии Тоҷикистон, с. 2003, №4, мод. 139; с. 2016, №3, мод. 153, №11, мод. 891; с. 2019, №1, мод. 27) тағйироту иловаи зерин ворид карда шаванд:

1. Муқаддимаи Қонун дар таҳрири зерин ифода карда шавад:

«Қонуни мазкур асосҳои ҳуқуқӣ, ташкилӣ ва иқтисодии иҷораи молиявӣ (лизинг)-ро (минбаъд - лизинг) танзим намуда, ба ҳимояи ҳуқуқу манфиатҳои қонунии субъектҳои лизинг равона гардидааст.».

2. Моддаи 1 дар таҳрири зерин ифода карда шавад:

«**Моддаи 1. Доираи амали Қонуни мазкур**

Амали Қонуни мазкур нисбат ба фаъолияти лизингӣ ва лизинги молу мулке, ки ба ашёи ғайриистеъмолӣ мансуб буда, бо мақсади соҳибкорӣ барои соҳибӣ ва истифодаи муваққатӣ пешбинӣ гардидааст, паҳн мегардад.».

3. Дар моддаи 2:

- дар сархати дуюм ва матни қонун калимаҳои «мавзӯи», «Мавзӯи», «ӯҳдадориҳои», «ӯҳдадориҳо», «ӯҳдадории», «ӯҳдадориҳое», «ӯҳдадориҳоро», «Ӯҳдадориҳои», «мӯҳлати», «мӯҳлат», «мӯҳлаташ», «мӯҳлатҳои» ва «Мӯҳлати» мувофиқан ба калимаҳои «мавзуи», «Мавзуи», «уҳдадориҳои», «уҳдадориҳо», «уҳдадории», «уҳдадориҳое», «уҳдадориҳоро», «Уҳдадориҳои», «муҳлати», «муҳлат», «муҳлаташ», «муҳлатҳои» ва «Муҳлати» иваз карда шаванд;

- дар сархати шашум аломати нуқтавергул «;» ба аломати нуқта иваз карда шавад;

- сархати ҳафтум хориҷ карда шавад.

4. Дар қисми якуми моддаи 4 калимаҳои «ашёву анҷоми» ба калимаи «ашёи» иваз карда шаванд.

5. Сархати дуюми моддаи 5 дар таҳрири зерин ифода карда шавад:

«- лизинггир - шахси воқеӣ ё ҳуқуқӣ, ки объекти лизингро тибқи шартҳои муайян ба соҳибии муваққатӣ ва истифода қабул менамояд;».

6. Дар моддаи 6:

- дар ном ва матни модда калимаҳои «Сублизинг» ва «суб­лизинг» мувофиқан ба калимаҳои «Иҷораи молиявӣ (лизинг)-и фаръӣ» ва «иҷораи молиявӣ (лизинг)-и фаръӣ» иваз карда шаванд;

- аз қисми якум калимаҳои «зеркирояи мавзӯи» хориҷ карда шаванд.

7. Қисми якуми моддаи 7 дар таҳрири зерин ифода карда шавад:

«Шартномаи иҷораи молиявӣ (лизинг) дар шакли хаттӣ баста шуда, бояд ба тариқи нотариалӣ тасдиқ карда шавад.».

8. Дар қисми дуюми моддаи 8:

- дар банди б) аломати нуқта ба аломати нуқтавергул «;» иваз карда шавад;

- банди в) бо мазмуни зерин илова карда шавад:

«в) ҳангоми бегона намудан ё ба гарав гузоштани мавзуи лизинг лизинггирро дар бораи ҳуқуқҳои шахсони сеюм нисбат ба он огоҳ намояд.».

9. Дар зербанди е) қисми якуми моддаи 9 калимаи «сублизинг» ба калимаҳои «иҷораи молиявӣ (лизинг)-и фаръӣ» иваз карда шавад.

10. Қисми чоруми моддаи 15 хориҷ карда шавад.

11. Аз ном ва матни моддаи 20 калимаҳои «(амортизатсияи)» ва «(амортизатсияро)» хориҷ карда шаванд.

12. Аз қисмҳои якум ва дуюми моддаи 24 рақам ва калимаҳои «(180 рӯз),» ва «(литсензияи)» хориҷ карда шаванд.

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 13 ноябри соли 2024, №2111**

Қарори

Маҷлиси миллии

Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи иҷораи молиявӣ (лизинг)»**

Мутобиқи моддаи 60 Конститутсияи Ҷумҳурии Тоҷикистон Маҷлиси миллии Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани ­тағйироту илова ба Қонуни Ҷумҳурии Тоҷикистон «Дар бораи иҷораи молиявӣ (лизинг)» ҷонибдорӣ карда шавад.

**Раиси Маҷлиси миллии Маҷлиси Олии**

**Ҷумҳурии Тоҷикистон Рустами Эмомалӣ**

**ш. Душанбе, 5 ноябри соли 2024, №555**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи иҷораи молиявӣ (лизинг)»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйи­роту илова ба Қонуни Ҷумҳурии Тоҷикистон «Дар бораи иҷораи молиявӣ (лизинг)» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон М. Зокирзода**

**ш. Душанбе, 9 октябри соли 2024, №1438**